15. ΑΝΑΓΚ.ΝΟΜΟΣ υπ’ αριθ. 292 της 17 Φεβρ./6 Μαρτ. 1968 (ΦΕΚ Α΄  46) Περί κυρώσεως της Διεθνούς Συμβάσεως Τηλεπικοινωνιών Μοντραί 1965 και των προσηρτημένων αυτή Κανονισμών. Άρθρ.1.-Κυρούται και κτάται πλήρη ισχύν Νόμου η υπογραφείσα εν Μοντραί της Ελβετίας την 12 Νοεμ. 1965 «Διεθνής Σύμβασις Τηλεπικοινωνιών» εξ άρθρ. 53 και 4 Παραρτημάτων καθώς και τα προσηρτημένα αυτή εν Τελικόν Πρωτόκολλον,  τέσσαρα Πρόσθετα Πρωτόκολλα και εν Προαιρετικόν Πρόσθετον Πρωτόκολλον, ων τα κείμενα εν Γαλλικώ Πρωτοτυπώ κειμένω και Ελληνική μεταφράσει, έπονται κατωτέρω. Άρθρ.2.-1.Αι κατά την διάρκειαν ισχύος της άνω Συμβάσεως αναθεωρήσεις των κατά τα άρθρ. 15 και 26 ταύτης προσηρτημένων αυτή Κανονισμών: α)Τηλεγραφικού, β) Τηλεφωνικού, γ)Ραδιοεπικοι-νωνιών και δ) προσθέτου Ραδιοεπικοινωνιών κυρούνται δια Β.Δ/τος εκδιδομένου προτάσει του επί των Συγκοινωνιών Υπουργού. Κατά την αυτήν διαδικασίαν κυρούνται και αι κατά την διάρκειαν ίσχύος της άνω Συμβάσεως συναφθησόμεναι βάσει των άρθρ. 44 και 45 Συμφωνίαι. 2.Δι’ αποφάσεων του Υπουργού Συγκοινωνιών, μετά γνώμην του Τηλεπικοινωνιακού Συμβουλίου, δημοσιευομένων εις την Εφημερίδα της Κυβερνήσεως καθορίζονται αι λεπτομέρειαι της εφαρμογής των εν τη προηγουμένη παραγράφω Κανονισμών και Συμφωνιών και ρυθμίζονται τα της εφαρμογής των προαιρετικών διατάξεων τούτων. (Ακολουθεί μακρόν κείμενον της ως άνω συμβάσεως, δι’ ης συνίσταται Διεθνής Ένωσις Τηλεπικοινωνιών. Παραθέτομεν μόνον το άρθρ. 4 της Συμβάσεως δι’ ου ορίζεται το αντικείμενον της Ενώσεως ταύτης). Αντικείμενον της Ενώσεως. Άρθρ.4.-1.Σκοποί της Ενώσεως είναι: α)Να διατηρή και επεκτείνη την διεθνή συνεργασίαν προς βελτίωσιν και ορθολογικήν χρήσιν των τηλεπικοινωνιών παντός είδους. β)Nα ευνοή την ανάπτυξιν των τεχνικών μέσων και την αποτελεσματικωτέραν εκμετάλλευσιν αυτών, επί σκοπώ αυξήσεως της αποδόσεως των υπηρεσιών τηλεπικοινωνίας, επεκτάσεως της χρήσεως αυτών και της κατά το δυνατόν γενικεύσεως της χρησιμοποιήσεως αυτών υπό του κοινού. γ)Να εναρμονίζη τας προσπαθείας των εθνών εν τη επιδιώξει των κοινών τούτων σκοπών. 2.Προς τούτο η Ένωσις ειδικώτερον: α)Ενεργεί την κατανομήν των συχνοτήτων του φάσματος και την καταγραφήν των εκχωρουμένων συχνοτήτων εις τρόπον ώστε να αποφεύγωνται επιβλαβείς παρενοχλήσεις μεταξύ των σταθμών ραδιοεπικοινωνίας των διαφόρων χωρών. β)Συντονίζει τας προσπαθείας δια την εξάλειψιν των επιβλαβών παρενοχλήσεων μεταξύ των σταθμών ραδιοεπικοινωνίας των διαφόρων χωρών και την βελτίωσιν της χρησιμοποιήσεως του φάσματος των συχνοτήτων. γ)Ευνοεί την συνεργασίαν μεταξύ των Μελών  της ως και των συνεργαζομένων Μελών δια  την καθιέρωσιν χαμηλών κατά το δυνατόν  τιμολογίων,   εναρμονιζομένων   με   παροχήν  υπη(Μετά τη σελ. 634) Σελ. 635 Τηλεπικοινωνιακές και Ταχυδρομικές Συμβάσεις 22.Ι.α.13-15 ρεσίας καλής ποιότητος και ανεξάρτητον οικονομικήν διαχείρισιν των τηλεπικοινωνιών επί υγιούς βάσεως. δ)Ενθαρρύνει την δημιουργίαν, την ανάπτυξιν και την τελειοποίησιν των εγκαταστάσεων και των τηλεπικοινωνιακών δικτύων, εις τας νέας ή εις τας εις το στάδιον της αναπτύξεως ευρισκομένας χώρας, δι’ όλων των εις την διάθεσιν αυτής μέσων, ιδιαιτέρως δια της συμμετοχής της εις τα οικεία προγράμματα των Ηνωμένων Εθνών. ε)Προκαλεί την υιοθέτησιν μέτρων εξασφαλιζόντων την ανθρωπίνην ζωήν δια της συνεργασίας των υπηρεσιών τηλεπικοινωνίας. Προβαίνει εις μελέτας, εκδίδει κανονισμούς, υιοθετεί αποφάσεις, διατυπώνει συστάσεις και ευχάς, συλλέγει και δημοσιεύει πληροφορίας αφορώσας τας τηλεπικοινωνίας, επ’ ωφελεία πάντων των Μελών και των συνεργαζομένων Μελών. (Ακολουθεί το κείμενο της Διεθνούς Συμβάσεως Τηλεπικοινωνιών). Σελ. 636 22.Ι.α.15 Τηλεπικοινωνιακές και Ταχυδρομικές Συμβάσεις 